ਸਤਵੰਤ ਕੌਰ
Articles with hCards
ਸਤਵੰਤ ਕੌਰ (ਅੰਗ੍ਰੇਜ਼ੀ: Satwant Kaur) ਇੱਕ ਭਾਰਤੀ ਫ਼ਿਲਮ ਅਤੇ ਟੈਲੀਵਿਜ਼ਨ ਅਦਾਕਾਰਾ ਹੈ, ਜੋ ਪੰਜਾਬੀ ਅਤੇ ਹਿੰਦੀ ਫ਼ਿਲਮਾਂ ਵਿੱਚ ਕੰਮ ਕਰਦੀ ਹੈ। ਉਸਨੇ ਆਪਣੇ ਕੈਰੀਅਰ ਦੀ ਸ਼ੁਰੂਆਤ ਪੰਜਾਬੀ ਸੰਗੀਤ ਵੀਡੀਓਜ਼, ਟੈਲੀਵਿਜ਼ਨ ਸੋਪ ਓਪੇਰਾ ਅਤੇ ਟੈਲੀਫਿਲਮਾਂ ਰਾਹੀਂ ਕੀਤੀ ਅਤੇ ਫਿਲਮਾਂ ਵਿੱਚ ਦਿਖਾਈ ਦਿੱਤੀ। ਉਹ ਇਕ ਜਿੰਦ ਇਕ ਜਾਨ (2006), ਸਿੰਘ ਇਜ਼ ਕਿੰਗ (2008), ਮਜਾਜਨ (2008), ਅਰਦਾਸ (2016), ਦੇਵ ਡੀ (2009), ਉੜਤਾ ਪੰਜਾਬ (2016), ਟੀਵੀ ਸੀਰੀਅਲ ਕੱਚ ਦੀਆਂ ਵੰਗਾ ਤੇ ਗੁਰਦਾਸ ਮਾਨ ਦਾ ਵੀਡੀਓ ਗੀਤ "ਪਿੰਡ ਦੀਆਂ ਗਲੀਆਂ" ਆਦਿ ਸਮੇਤ ਕਈ ਹੋਰਾਂ ਫਿਲਮਾਂ ਵਿਚ ਆਪਣੀਆਂ ਭੂਮਿਕਾਵਾਂ ਲਈ ਜਾਣੀ ਜਾਂਦੀ ਹੈ।  ਨਾਲ।

ਪਰਿਵਾਰਕ ਪਿਛੋਕੜ 
ਕੌਰ ਦਾ ਜਨਮ ਸਿਰਸਾ, ਹਰਿਆਣਾ, ਭਾਰਤ ਵਿੱਚ ਇੱਕ ਪੰਜਾਬੀ ਸਿੱਖ ਪਰਿਵਾਰ ਵਿੱਚ ਹੋਇਆ ਸੀ। ਉਨ੍ਹਾਂ ਦੇ ਪਿਤਾ ਦਾ ਨਾਂ ਗੁਰਦਿਆਲ ਸਿੰਘ ਅਤੇ ਮਾਤਾ ਦਾ ਨਾਂ ਮੁਖਤਿਆਰ ਕੌਰ ਸੀ। ਉਸਨੇ ਸਿਰਸਾ ਵਿੱਚ ਆਪਣੀ ਪੜਾਈ ਪੂਰੀ ਕੀਤੀ। ਉਸਨੇ 1989 ਵਿੱਚ ਤਰਸੇਮ ਸਿੰਘ ਨਾਲ ਵਿਆਹ ਕੀਤਾ, ਉਸਦੇ ਪਤੀ ਨੇ ਉਸਦੇ ਅਦਾਕਾਰੀ ਕਰੀਅਰ ਨੂੰ ਅੱਗੇ ਵਧਾਉਣ ਲਈ ਹਮੇਸ਼ਾਂ ਉਸਦਾ ਸਮਰਥਨ ਕੀਤਾ ਹੈ। ਪਰਿਵਾਰ ਮੋਹਾਲੀ ਵਿੱਚ ਸੈਟਲ ਹੈ ਅਤੇ ਉਸਦੇ ਦੋ ਬੱਚੇ ਹਨ।

ਸ਼ੁਰੂਆਤੀ ਕੈਰੀਅਰ 
ਉਸਨੇ 1997 ਵਿੱਚ ਗਾਇਕ ਮਿੱਕੀ ਸਿੰਘ ਦੁਆਰਾ ਇੱਕ ਸੰਗੀਤ ਵੀਡੀਓ ਅਖਾਂ ਬਿਲੀਆਂ ਗਲਾਂ ਦੀ ਗੋਰੀ ਵਿੱਚ ਪੇਸ਼ ਹੋਣ ਨਾਲ ਆਪਣੀ ਸ਼ੁਰੂਆਤ ਕੀਤੀ। ਉਸਨੇ ਕਈ ਹੋਰ ਵੀਡੀਓਜ਼ ਵਿੱਚ ਅਭਿਨੈ ਕੀਤਾ ਪਰ ਗੁਰਦਾਸ ਮਾਨ ਦੇ 'ਪਿੰਡ ਦੀਆਂ ਗਲੀਆਂ' ਗੀਤ ਨੇ ਪ੍ਰਸਿੱਧੀ ਹਾਸਲ ਕਰਨ ਵਿੱਚ ਉਸਦੀ ਮਦਦ ਕੀਤੀ।

ਫਿਲਮ ਅਤੇ ਟੈਲੀਵਿਜ਼ਨ ਕੈਰੀਅਰ 
2006 ਵਿੱਚ, ਕੌਰ ਨੇ 'ਇਕ ਜਿੰਦ ਇਕ ਜਾਨ' ਵਿੱਚ ਇੱਕ ਭੂਮਿਕਾ ਨਿਭਾਈ, ਜਿੱਥੇ ਉਸਨੂੰ ਨਗਮਾ ਦੀ ਮਾਂ ਵਜੋਂ ਦਰਸਾਇਆ ਗਿਆ ਸੀ। ਫਿਰ ਉਹ ਸਿੰਘ ਇਜ਼ ਕਿੰਗ, ਦੇਵ ਡੀ, ਉਡਤਾ ਪੰਜਾਬ, ਰੱਬ ਦਾ ਰੇਡੀਓ, ਵਾਰਿਸ ਸ਼ਾਹ : ਇਸ਼ਕ ਦਾ ਵਾਰਿਸ, ਦਿਲ ਆਪਣਾ ਪੰਜਾਬੀ, ਤੇਰੇ ਨਾਲ ਪਿਆਰ ਹੋ ਗਿਆ, ਕਾਫਿਲਾ ਵਰਗੀਆਂ ਕਈ ਪੰਜਾਬੀ ਅਤੇ ਹਿੰਦੀ ਫਿਲਮਾਂ ਵਿੱਚ ਨਜ਼ਰ ਆਈ। ਉਸਨੇ 8 ਬਾਲੀਵੁੱਡ ਫਿਲਮਾਂ ਸਮੇਤ ਲਗਭਗ 34 ਫਿਲਮਾਂ ਵਿੱਚ ਕੰਮ ਕੀਤਾ ਹੈ। ਉਹ ਕੁਝ ਆਉਣ ਵਾਲੀਆਂ ਫਿਲਮਾਂ ਦੇ ਪ੍ਰੋਜੈਕਟਾਂ ਵਿੱਚ ਰੁੱਝੀ ਹੋਈ ਹੈ।

ਹਵਾਲੇ

ਬਾਹਰੀ ਲਿੰਕ 

 
ਜ਼ਿੰਦਾ ਲੋਕ
ਜਨਮ 1968
ਸਿਰਸਾ ਜ਼ਿਲ੍ਹੇ ਦੇ ਲੋਕ